انور پاشا قافقازدا یاشایان تورک و موسلمان خالق‌لارین یاشادیغی بؤلگه‌لرده گرک اوْلان تشکیلاتلانمانی یاراتماسی و اونلاردان عمله گله‌جک بیر "ایسلام اوردوسو" قورماسی اۆچون قارداشی یاربای نورو بیی وزیفلندیردی. نورو بی ایکی تومن‌لیک بیر کورپوس و بعضی میلیس سوواری آلایلاریندان تشکیل ائدیله‌جک قافقاز ایسلام اوردوسونا امر ائده‌جکدی.18 ظابط هئیت‌لری ده بونا گؤره تعیین اولوناجاقدی. نورو بیین بئله بیر اوردویا یاربای روتبه‌سیله امر ائتمه‌سی مۆمکون دئییلدی. بۇ اوزدن ایکی روتبه یوکسلدیله‌رک فخری گئنئرال-لئیتئنانت روتبه‌سینه یوکسلدیلدی. نورو پاشا ایله قافقازا گئده‌جک ظابط‌لره ده فخری اولاراق بیر اوست روتبه وئریلدی.